stanford-oval/wikipedia huggingface dataset:
נייתן ליין
ביוגרפיה > קריירה > 2010–2019

בשנת 2010, ליין גילם את דוד אלברט בסרט "מפצח האגוזים".
בין השנים 2010–2011 שב לגלם את גומז אדמס בהפקה המקורית של המחזמר "משפחת אדמס" בברודוויי, אשר הועלתה בתיאטרון לונט פונטיין. על תפקיד זה היה מועמד לפרס דרמה דסק ולפרס מעגל המבקרים החיצוני לשחקן ראשי יוצא מהכלל במחזמר
בין השנים 2010–2019 גילם את פפר זלצמן בעשרה פרקים בסדרת הטלוויזיה "משפחה מודרנית". על תפקיד זה היה מועמד שלוש פעמים לפרס אמי לבידור בפריים טיים לשחקן אורח יוצא מהכלל בסדרה קומית.
בשנת 2012 השתתף בתפקיד ברייטון בסרט "מראה מראה: הסיפור האמיתי", בכיכובן של  ג'וליה רוברטס ולילי קולינס.
בין השנים 2012–2014, הוא גילם את קלארק היידון בחמישה עשר פרקים בסדרת הטלוויזיה "האישה הטובה". על תפקיד זה היה מועמד שלוש לפרס אמי לבידור בפריים טיים לשחקן אורח יוצא מהכלל בסדרת דרמה.
בשנת 2013 גילם את צ'ונסי בהפקה המקורית של המחזה "The Nance" בברודוויי, אשר הועלתה בתיאטרון ליסיום. על תפקיד זה היה מועמד לפרס טוני ולפרס דרמה דסק, וזכה בפרס מעגל המבקרים החיצוני ובפרס ליגת הדרמה. באותה שנה גילם את קרל קפינס בסרט "המורה לאנגלית (אנ')", בכיכובה של ג'וליאן מור.
ב-3 באפריל 2014 שב לגלם את נתן דיטרויט בקונצרט של המחזמר "ברנשים וחתיכות" אשר הועלה בקרנגי הול, לצד פטריק וילסון, סיירה בוגס ומייגן מולאלי. כמו כן, השתתף בתפקיד גורדון מקארן בסרט הטלוויזיה "הכסף", לצד ברנדן גליסון, ריי ליוטה ואנדראה רייסבורו. ב-17 בנובמבר באותה שנה השתתף ב"Everybody, Rise! A Celebration of Elaine Stritch".
בין השנים 2014–2015 גילם את ג'יימס ויקר בהפקה המקורית של המחזה "It's Only a Play" בברודוויי, אשר הועלתה בתיאטרון ג'רלד שונפלד.
בשנת 2015, הוא הופיע בתפקיד עצמו בפרק: "Wonderful" בסדרת הטלוויזיה "המופע של ג'ים גפיגן".
בשנת 2016 גילם את ד"ר פטרוב בסרט "קרי פילבי", בכיכובה של בל פאולי. ב-17 בנובמבר באותה שנה השתתף ב"Angela Lansbury - A Celebration". כמו כן, גילם את אף. לי ביילי בעשרה פרקים בסדרת הטלוויזיה "אמריקה נגד או. ג'יי. סימפסון: סיפור פשע אמריקאי".
בין השנים 2016–2017 גילם את וולטר בארנס בהפקה המחודשת של המחזה "עמוד השער" בברודוויי, אשר הועלתה בתיאטרון ברודהרסט, לצד ג'ון גודמן והולנד טיילור. על תפקיד זה היה מועמד לפרס טוני לביצוע הטוב ביותר על ידי שחקן משנה במחזה, ולפרס דרמה דסק ולפרס מעגל המבקרים החיצוני לשחקן משנה יוצא מהכלל במחזה.
בשנת 2017, הוא השתתף בתפקיד הרולד בסרט "סידני הול", בכיכובם של לוגאן לרמן ואל פנינג.
בשנת 2018 גילם את דמויותיהם של רוי כהן, פריור 2 והמלאך אנטרטיקה בהפקה המחודשת של המחזה "מלאכים באמריקה" בברודוויי, אשר הועלתה בתיאטרון ניל סיימון. על תפקיד זה זכה בפרס טוני לביצוע הטוב ביותר על ידי שחקן משנה במחזה, בפרס דרמה דסק ובפרס מעגל המבקרים החיצוני לשחקן משנה יוצא מהכלל במחזה. באותה שנה השתתף בתפקיד אברהם סטרן בפרק "Abraham Stern (No. 100)" בסדרת הטלוויזיה "הרשימה השחורה".
בשנת 2019 גילם את גרי בהפקה המקורית של המחזה "גרי: המשכון לטיטוס אנדרוניקוס" בברודוויי, אשר הועלתה בתיאטרון בות.
ביוגרפיה > קריירה > 2020–הווה

בשנת 2020, ליין השתתף בתפקיד לואיס מיצ'נר בעשרה פרקים בסדרת הטלוויזיה "פני דרדפול: עיר המלאכים".
בין השנים 2021–2022 גילם את טדי דימס בשבעה פרקים בסדרת הטלוויזיה "רק רוצחים בבניין", בכיכובם של סטיב מרטין, מרטין שורט, וסלינה גומז. על תפקיד זה זכה בפרס אמי לבידור בפריים טיים לשחקן אורח יוצא מהכלל בסדרה קומית.
בין השנים 2022–2023 גילם את וורד מקאליסטר באחד עשר פרקים בסדרת הטלוויזיה "העידן המוזהב".
בשנת 2023 גילם את אירווינג סולטן בהפקה המקורית של המחזה "Pictures from Home" בברודוויי, אשר הועלתה בסטודיו 54, לצד זואי ואנאמייקר. כמו כן, גילם את רוג'ר בסרט האימה של ארי אסטר "בו מפחד", את האריס בסרט "Dicks: The Musical", ושב לדבב את טימון בסרט הקצר "היה היה סטודיו". ב-12 באוקטובר באותה שנה שב לגלם את מקס ביאליסטוק בהופעת אורח בערב הפתיחה של המחזמר "גוטנברג! המחזמר!", בכיכובם של ג'וש גד ואנדרו ראנלס.
בשנת 2024 דיבב את לונו בסרט "תחת כישוף", וגילם את דומיניק דאן בחמישה פרקים בסדרת הטלוויזיה "מפלצות: הסיפור של לייל ואריק מננדז". כמו כן, השתתף בתפקיד פיליפ קרוס בפרק "Subscription to Murder" בסדרת הטלוויזיה "אלזבת'". באותה שנה הוענק לו פרס דרמה דסק למפעל חיים.
ב-16 בפברואר 2025, הוא הופיע בפרק "SNL: חגיגות היובל" בסדרת הטלוויזיה "סאטרדיי נייט לייב".
ביוגרפיה > חיים אישיים

בתחילת שנות ה-40 לחייו ליין יצא מהארון בפומבי כהומוסקסואל לאחר רציחתו של מת'יו שפרד. הוא משמש חלק מחבר הנאמנים של העמותה " Broadway Cares/Equity Fights AIDS".
בנובמבר 2015 נישא לבן זוגו, המפיק והמחזאי, דוולין אליוט.
תיאטרון > כמפיק

| שנה | שם | מיקום | הערות שוליים |
| --- | --- | --- | --- |
| 2008 | תלכי איתי מתוך שינה | תיאטרון רחוב בליקר |  |
פילמוגרפיה > קולנוע

| שנה | שם | תפקיד | הערות | הערות שוליים |
| --- | --- | --- | --- | --- |
| 1987 | עשבי פרא | הרולד אלן | — |  |
| 1989 | האחיות לימון | צ'רלי סורל | — |  |
| 1990 | ג'ו נגד הוולקנו | בו | — |  |
| 1991 | הוא אמר, היא אמרה | וולי תורמן | — |  |
| 1991 | פרנקי וג'וני | טים | — |  |
| 1993 | החיים עם מייקי | אד צ'פמן | — |  |
| 1993 | החיים לפי משפחת אדאמס | פקיד קבלה | — |  |
| 1994 | מלך האריות | טימון | דיבוב |  |
| 1996 | מסביב לעולם עם טימון ופומבה | טימון | דיבוב |  |
| 1996 | כלוב הציפורים | אלברט | — |  |
| 1997 | הצילו! עכבר בבית! | ארני סמונץ | — |  |
| 1998 | מלך האריות 2: מלכות סימבה | טימון | דיבוב |  |
| 1999 | סטיוארט ליטל | סנובל | דיבוב |  |
| 1999 | במבט ראשון | פיל ובסטר | — |  |
| 2000 | גדולה מהחיים | אירווינג מנספילד | — |  |
| 2000 | Love's Labour's Lost | קוסטרד | — |  |
| 2000 | טיטאן | פריד | דיבוב |  |
| 2000 | טריקסי | קירק סטנס | — |  |
| 2002 | סטיוארט ליטל 2 | סנובל | דיבוב |  |
| 2002 | אוסטין פאוורס - גולדממבר | איש דיסקו מסתורי | — |  |
| 2002 | ניקולס ניקלבי | וינסנט קראמלס | — |  |
| 2004 | חיית המחמד של המורה | ספוט/ סקוט | דיבוב |  |
| 2004 | Win a Date with Tad Hamilton! | ריצ'רד לוי הנהג | — |  |
| 2004 | מלך האריות 3: האקונה מאטאטה | טימון | דיבוב |  |
| 2005 | המפיקים | מקס ביאליסטוק | — |  |
| 2007 | טרומבו | בתפקיד עצמו | דוקומנטרי |  |
| 2008 | אולי תתבגר? | ארט קרמב | — |  |
| 2009 | אסטרו בוי | האמג | דיבוב |  |
| 2010 | מפצח האגוזים | דוד אלברט | — |  |
| 2012 | מראה מראה: הסיפור האמיתי | ברייטון | — |  |
| 2013 | המורה לאנגלית (אנ') | קרל קפינס | — |  |
| 2016 | קרי פילבי | ד"ר פטרוב | — |  |
| 2016 | No Pay, Nudity | הרשל | — |  |
| 2017 | סידני הול | הרולד | — |  |
| 2017 | התיאטרון הלאומי בהופעה חיה: מלאכים באמריקה | רוי כהן | — |  |
| 2023 | בו מפחד | רוג'ר | — |  |
| 2023 | Dicks: The Musical | האריס | — |  |
| 2023 | היה היה סטודיו | טימון | דיבוב; סרט קצר |  |
| 2024 | תחת כישוף | לונו - אורקל הירח | דיבוב |  |
פילמוגרפיה > טלוויזיה

| שנה | שם | תפקיד | הערות | הערות שוליים |
| --- | --- | --- | --- | --- |
| 1982 | One of the Boys | ג'ונתן ברנס | 13 פרקים |  |
| 1983 | הופעות גדולות | עכבר | פרק: "אליס בארץ הפלאות" |  |
| 1985 | מיאמי מחלק מוסר | מורטי פרייס | פרק: "Buddies" |  |
| 1989–1991 | The Days and Nights of Molly Dodd | בינג שלימר, הרמן | 4 פרקים |  |
| 1995 | פרייז'ר | פיל | פרק: "Fool Me Once, Shame on You, Fool Me Twice..." |  |
| 1995 | טימון ופומבה | טימון | דיבוב; 10 פרקים |  |
| 1996 | The Boys Next Door | נורמן בולנסקי | סרט טלוויזיה |  |
| 1997 | סאטרדיי נייט לייב | בתפקיד עצמו (מנחה) | פרק: "Nathan Lane/Metallica" |  |
| 1997 | Merry Christmas, George Bailey | קלרנס | סרט טלוויזיה |  |
| 1998 | משתגעים מאהבה | נייתן טווילי | פרק: "Good Old Reliable Nathan" |  |
| 1998–1999 | Encore! Encore! | ג'וזף פינוני | 12 פרקים |  |
| 1999–2000 | ג'ורג' ומרתה | ג'ורג' | דיבוב; 26 פרקים |  |
| 2000 | The Man Who Came to Dinner | שרידן וייטסייד | סרט טלוויזיה |  |
| 2000 | Find Out Why | טימון | דיבוב; 8 פרקים |  |
| 2000–2002 | חיית המחמד של המורה | ספוט הלפרמן | דיבוב; 34 פרקים |  |
| 2001 | Laughter on the 23rd Floor | מקס פרינס | סרט טלוויזיה |  |
| 2002 | סקס והעיר הגדולה | בובי פיין | פרק: "I Love a Charade" |  |
| 2004 | תרגיע | בתפקיד עצמו | פרק: "Opening Night" |  |
| 2004 | פשוט נהדרת | קונץ | פרק: "White Box" |  |
| 2007 | רוק 30 | אדי דונגי | פרק: "The Fighting Irish" |  |
| 2008 | A Muppets Christmas: Letters to Santa | השוטר מיני | סרט טלוויזיה |  |
| 2010–2019 | משפחה מודרנית | פפר זלצמן | 10 פרקים |  |
| 2012–2014 | האישה הטובה | קלארק היידן | 15 פרקים |  |
| 2014 | הכסף | גורדון מקארן | סרט טלוויזיה |  |
| 2014 | Don Rickles: One Night Only | בתפקיד עצמו | ספיישל טלוויזיוני |  |
| 2014 | הופעה חיה מלינקולן סנטר: The Nance | צ'ונסי מיילס | הסרטה של המחזה |  |
| 2015 | המופע של ג'ים גפיגן | בתפקיד עצמו | פרק: "Wonderful" |  |
| 2016 | אמריקה נגד או. ג'יי. סימפסון: סיפור פשע אמריקאי | אף. לי ביילי | 10 פרקים |  |
| 2016 | Difficult People | בתפקיד עצמו | פרק: "Kessler Epstein Foundation" |  |
| 2016 | מאיה ומרטי | קונור גריפילד | פרק: "Steve Martin & Tina Fey" |  |
| 2018 | הרשימה השחורה | אברהם סטרן | פרק: "Abraham Stern (No. 100)" |  |
| 2020 | פני דרדפול: עיר המלאכים | לואיס מיצ'נר | 10 פרקים |  |
| 2021–2022 | רק רוצחים בבניין | טדי דימס | 7 פרקים |  |
| 2022–2023 | העידן המוזהב | וורד מקאליסטר | 11 פרקים |  |
| 2024 | מפלצות: הסיפור של לייל ואריק מננדז | דומיניק דאן | 5 פרקים |  |
| 2024 | אלזבת' | פיליפ קרוס | פרק: "Subscription to Murder" |  |
| 2025 | סאטרדיי ניט לייב | בתפקיד עצמו | פרק: "SNL: חגיגות היובל" |  |
| TBA | Mid-Century Modern | באני שניידרמן | סדרה עתידית של הולו |  |
פילמוגרפיה > משחקי וידאו

| שנה | שם | תפקיד | הערות | הערות שוליים |
| --- | --- | --- | --- | --- |
| 1994 | Animated StoryBook: The Lion King | טימון | דיבוב |  |
| 2004 | Timon & Pumbaa Virtual Safari 1.5 | טימון | דיבוב |  |
| 2004 | Who Wants to Be King of the Jungle | טימון | דיבוב |  |
בשיר ברגותי

בשיר ברגותי (בערבית: بشير البرغوثي; 1931 – 9 בספטמבר 2000) היה עיתונאי פלסטיני ומנהיג קומוניסטי, שכיהן כשר התעשייה בממשלה הראשונה של הרשות הפלסטינית.
ביוגרפיה

ברגותי נולד בכפר דיר ע'סאנה (ער') שבמחוז רמאללה ואל-בירה. הוא קיבל תואר ראשון בכלכלה מהאוניברסיטה האמריקאית בקהיר ב-1956.
לאורך השנים חי ברגותי בירדן, שם ייסד את העיתון "אל-ג'מאהיר" של המפלגה הקומוניסטית הירדנית (אנ'), והצטרף לאיגוד הכללי של סטודנטים פלסטינים. בשנת 1957 נסגר העיתון על ידי השלטונות הירדניים וברגותי נעצר ונכלא בכלא אל-ג'אפר (אנ'). כאשר שוחרר ב-1965, רישיון העיתונות שלו בוטל על ידי ממשלת ירדן, אך הוא המשיך לכתוב תחת שם בדוי. לאחר מלחמת ששת הימים טעו שהוא מתנגד לזכותו של חוסיין, מלך ירדן לדבר בשם הפלסטינים.
ב-1974 חזר ליהודה ושומרון באמצעות איחוד משפחות והפך לדמות בולטת במפלגה הקומוניסטית שם. הוא ייסד את העיתון אל-פג'ר, אותו ערך בין השנים 1975-1977. בפברואר 1977 התחוללה מחלוקת פוליטית בינו ובין תנועת הפת"ח, וברגותי עזב בפברואר 1978 את מערכת העיתון והקים את העיתון אל-טליע (ער') בירושלים.
ברגותי הושם במעצר בית על ידי הישראלים בין אוגוסט 1980–1982. ב-1982 הפכו סניפי ה-JCP בגדה המערבית למפלגה, וברגותי הפך למזכיר הכללי של מפלגת הקונגרס העממי.
ב-1987, לאחר שמפלגת הקונגרס העממי הצטרפה לארגון לשחרור פלסטין , נכנס ברגותי לוועד הפועל של אש"ף. ברגותי היה דמות חשובה בתקופת האינתיפאדה הראשונה , ומספרים שהוא הקים את הוועדה העממית הראשונה. הוא הצליח לתווך בהסכם בין פתח לחזית העממית . הוא היה דמות מפתח בתהליך השלום של אוסלו.
ביוני 1996 מונה לשר התעשייה בממשלת הרשות הלאומית הראשונה.  בשנת 1997 הוא לקה בשבץ מוחי חמור.
ברגותי נפטר ב-9 בספטמבר 2000.
מחסה הסלעים דיפקלוף

מבט כללי על החפירה בעונת החפירות 2009
חפירת החלק העליון של המשקע
מחסה הסלעים דיפקלוף (באנגלית: Diepkloof Rock Shelter) הוא מחסה סלע (אנ') בכף המערבי בדרום אפריקה שבו נמצאו כמה מהעדויות המוקדמות ביותר לשימוש אנושי בסמלים, בצורה של דפוסים חרותים על מכלי מים מקליפת ביצי יען. אלה מתוארכים לפני כ-60,000 שנה.
התבניות הסמליות מורכבות מקווים שחוצים בזוויות ישרות או בזוויות אלכסוניות. הוצע כי "על ידי החזרה על המוטיב הזה, בני אדם מוקדמים ניסו לתקשר משהו. אולי הם ניסו לבטא את הזהות של הפרט או הקבוצה".
מחסה הסלעים דיפקלוף הוכרז אתר מורשת עולמית כחלק אתר המורשת הסדרתי "הופעת ההתנהגות האנושית המודרנית: אתרי ההתיישבות של הפלייסטוקן בדרום אפריקה" של אונסק"ו שצורף לרשימת המורשת העולמית בוועידת המורשת העולמית ה-46 שהתכנסה ביולי 2024 בניו דלהי.
תיאור האתר

מחסה הסלע נמצא במרחק של כ-17 ק"מ מקו החוף של האוקיינוס האטלנטי באזור צחיח למחצה, ליד מפרץ אילנדס (אנ'), כ-150 ק"מ צפונית לקייפטאון. הוא נוצר באבן חול קוורציטית בהר כפתור המשקיף בכיוון מזרח 100 מטרים מעל הנהר ורלורווליי (אנ'). הוא מכיל את אחד "הרצפים השלמים והרציפים ביותר של תקופת האבן התיכונה המאוחרת בדרום אפריקה" המשתרע מלפני 130,000 לפנה"ס עד כ-45,000 לפנה"ס ומקיף את התקופות שלפני סטילביי (אנ') והאואיסונס פורט (אנ'). רוחבו כ-25 מטרים ועומקו 15 מטרים. המחקר מבוסס על ממצאים שהתגלו בתעלה שנחפרה בתוכו שרוחבה 16 מטרים ועומקה 3.6 מטרים. המשקעים מורכבים משאריות אורגניות שרופות ושאינן שרופות ומאפר שהגיעו ממדורות, מזבלות אפר ומצעים שרופים.
הוא נחפר לראשונה ב-1973 על ידי ג'ון פרקינגטון וסדריק פוגנפול. מאז 1999 הוא נחקר בשיתוף פעולה בין המחלקה לארכאולוגיה באוניברסיטת קייפטאון והמכון לפרהיסטוריה וגאולוגיה רבעונית באוניברסיטת בורדו (אנ').
במחסה הסלעים דיפקלוף התגלו חודים ואבני יד דו-פנים, מלפני 74,000 עד לפני 70,000 שנים בעוד שצורות פחות מורכבות התגלו מלפני 70,000 עד 60,000 שנים ומוחלפים לאחר מכן בחודים חד-צדדיים. קוורץ וקוורציט שולטים בתקופה המוקדמת ביותר עם מעט מופעים של צורנית (אנ'). במהלך התקופה מלפני 70,000 עד לפני 74,000 שנים, צורנית החליפה את הקוורץ בעוד הקוורציט עדיין דומיננטי למדי. במהלך התקופה מלפני 70,000 עד לפני 65,000 שנים קוורץ הופך שוב לדומיננטי כאשר גם קוורציט עדיין בשימוש.
מכלי ביצי יען חרותים

נמצאו כ-270 שברים של מכלי קליפות ביצי יען מכוסים בדוגמאות גאומטריות חרותות. גודל השברים המרבי הוא 20–30 מ"מ, אם כי מספר הותאמו לשברים גדולים יותר בגודל 80 × 40 מ"מ. ההערכה היא כי נמצאו שברים מ-25 מכלים. שברי קליפת ביצה נמצאו לאורך כל תקופת ההתיישבות במחסה הסלע אך אלו עם חריתה נמצאו רק במספר שכבות מתקופת האואיסונס פורט. אלה מופיעים על פני 18 יחידות סטרטיגרפיות, במיוחד אלו עם השמות הסטרטיגרפיים פרנק ודריל. זה מרמז על כך שמסורת החריתה נמשכה כמה אלפי שנים.
החריתה מורכבת מתבניות ליניאריות מופשטות שחוזרות על עצמן, כולל מוטיב של רצועה שמולאה בקווים מקבילים קצרים וצפופים (hatched band motif). לשבר אחד יש שני קווים מקבילים שאולי היו עגולים סביב המכל.
הוצע כי הם יוצרים "מערכת של ייצוג סימבולי שבו זהויות קולקטיביות וביטויים אינדיבידואליים מבוטאים בבירור, מה שמרמז על יסודות חברתיים, תרבותיים וקוגניטיביים החופפים לאלה של אנשים מודרניים". יתר על כן, הם מראים "התפתחות של מסורת גרפית והשימוש המורכב בסמלים כדי לתווך אינטראקציות חברתיות. המספר הגדול של שברים חרותים מראה שיש כללים לעיצוב, אך עם חופש להעדפות אישיות או קבוצתיות".
קיימים ממצאים מוקדמים יותר של סמלים, כגון גושי אוכרה חרותים בני 75,000 שנה שנמצאו במערת בלומבוס (אנ'), אך אלה ממצאים מבודדים וקשה להבחין בינם לבין שרבוטים חסרי משמעות.
החריתות נמצאות על קליפות ביצי יען ששימשו כמכלי מים. קליפות ביצי יען בעלות נפח ממוצע של 1 ליטר. ייתכן שהיו להם פיות שתייה, חורים כדי לאפשר להם להיות מחוברים כמימייה לנשיאה קלה יותר, ונראה שהם היו חלק מ"חיי היום-יום של ציידים-לקטים". הכנתם דרשה מיומנות, כשאחד החוקרים המעורבים ציין "קליפות ביצת יען הן די קשות. לעשות חריתות כאלה זה לא כל כך קל.
הצמחייה המקומית

השימור של חומרים אורגניים כגון עץ, דשא, זרעים ופירות באתר תואר כ"יוצא דופן". שרידי אבקה מאפשרים זיהוי של בעלי החיים והצמחים המקומיים. תקופת האואיסונס פורט מראה עדויות לצמחיית סבך או בתה שנמצאת כיום בדרך כלל בנקיקים, Diospyros (אנ')‏, Cassine peragua (אנ')‏, Maytenus (אנ'), אוג ו-Elaeodendron schinoides (אנ'). עצים השייכים לתת-האזור אפרומונטן (אנ') של האזור האפרוטרופי שנמצאו באזור כוללים: פיקוס, קיגלריה אפריקנה (אנ'), Podocarpus elongatus (אנ') ומיש אפריקני (אנ'). מגוון זה מרמז על סביבת נהר מיוערת מגוונת יותר מאשר כיום באזור.
שרידי בעלי חיים

שרידי בעלי חיים כוללים אלה של יונקים, צבים וקונכיות ימיות של אזורי גאות ושפל. מרבית העצמות שנמצאו במערה מגיעות משפני סלע, ארנבות, חולד דיונות הכף (אנ'), דוקרן הסטינבוק ודוקרן. חיות מסביבות סלעיות נמצאות גם כולל צבי הסלעים, ואנטילופה איילית. ישנן גם עדויות לשטחי עשב מקומיים, עם שרידי זברות, גנו ובובאל איילי. היפופוטם וצבי סוף מצוי הגיעו מהנהר המקומי. נראה שחוף הים נע במעלה הנהר, מכיוון שיש שברי צדפות שחורים, קונכיות של החילזון הימי Cymbula granatina (אנ') ודוב ים איוני. אף על פי שיש שרידי קליפות ביצים של יען, לא נמצאו עצמות יען.
עצמות הצבים הן בעיקר אלו של צב קשותי שעדיין נמצא באזור. צוין כי אלה היו "גדולים להפליא בהשוואה לעמיתיהם מהתקופה הפלאוליתית העליונה, דבר המצביע על עוצמות שונות של טריפה בין אוכלוסיות התקופה הפלאוליתית התיכונה ואוכלוסיות מהתקופה הפלאוליתית העליונה".
אתר מורשת עולמית

מחסה הסלעים דיפקלוף הוכרז כאתר מורשת פרובינציאלי על ידי רשות המורשת של הכף המערבי ב-23 בספטמבר 2014 במונחים של סעיף 27 של חוק משאבי המורשת הלאומית. הכרזה זו העניקה לאתר מעמד של דרגה II ומספקת לו הגנה על פי חוק המורשת הדרום אפריקאי.
בשנת 2015, ממשלת דרום אפריקה הגישה הצעה להוסיף את המערות לרשימת אתרי מורשת עולמית והיא הוכנסה לרשימת אתרים מורשת מוצעים של אונסק"ו כ"מועמדות סדרתית" עתידית פוטנציאלית יחד עם מערת בלומבוס (אנ'), פינאקל פוינט, מערות נהר קלאסייס (אנ') מערת סיבודו ומערת בורדר (אנ').
רק שלושה מאתרים אלו זכו במעמד של אתר מורשת עולמית. מחסה הסלעים דיפקלוף, פינאקל פוינט ומערת סיבודו הוכרזו אתר מורשת עולמית סדרתי בשם "הופעת ההתנהגות האנושית המודרנית: אתרי ההתיישבות של הפלייסטוקן בדרום אפריקה" בוועידת המורשת העולמית ה-46 שהתכנסה ביולי 2024 בניו דלהי.
ביאורים

↑  סגנון ייצור כלי אבן מתקופת האבן התיכונה על שם האתר של Stilbaai (נקרא גם Still Bay) בדרום אפריקה שבו הוא תואר לראשונה. ייתכן שהוא התפתח מהטיפוסים המוקדמים יותר של התרבות האשלית. בנוסף לכלי אבן אשליים, נעשה שימוש גם בגרזיני עצם ובקרניים. ההתחלה והסיום שלו מחושבים ב-71.9 ka ו-71.0 ka.
1 2  תקופה טכנולוגית ותרבותית המאופיינת בעדויות חומריות עם מאפייני עיצוב משותפים שנמצאו בדרום אפריקה, לסוטו ונמיביה. היא קרויה על שם האתר הארכאולוגי של מחסה הסלע האואיסונס פורט ליד גרהמסטאון בדרום אפריקה, שם התגלה המכלול הראשון של כלים אלה. בהתבסס על השוואות כרונולוגיות בין אתרים רבים, משערים כי האואיסונס פורט, התחילה לפני כ-64.8 אלף שנים והסתיימה לפני כ-59.5 אלף שנים.
הערות שוליים

1 2 3 4 5 6 7 8 9 10 11  Texier, PJ; Porraz, G; Parkington, J; Rigaud, JP; Poggenpoel, C; Miller, C; Tribolo, C; Cartwright, C; Coudenneau, A; Klein, R; Steele, T; Verna, C (2010). "A Howiesons Poort tradition of engraving ostrich eggshell containers dated to 60,000 years ago at Diepkloof Rock Shelter, South Africa". Proceedings of the National Academy of Sciences. 107 (14): 6180–6185. doi:10.1073/pnas.0913047107. PMC 2851956. PMID 20194764.
1 2 3 4  Tribolo, C. Mercier; Valladas, H. Joron J.L.; Guibert, P.; Lefrais, Y.; Selo, M.; Texier, P.-J.; Rigaud, J.-Ph.; Porraz, G.; Poggenpoel, C.; Parkington, J.; Texier, J.-P.; Lenoble, A. (2009). "Thermoluminescence dating of a Stillbay–Howiesons Poort sequence at Diepkloof Rock Shelter (Western Cape, South Africa)". Journal of Archaeological Science. 36 (3): 730–739. Bibcode:2009JArSc..36..730T. doi:10.1016/j.jas.2008.10.018.
1 2 3  Amos, J. (2010). Etched ostrich eggs illustrate human sophistication. BBC News
1 2  Human Rights, Liberation and Reconciliation: Nelson Mandela Legacy Sites
↑  Ben Marwick & Alex Mackay, Keeping your Edge Recent Approaches to the Organisation of Stone Artefact Technology
שלומי שבת

| --- | --- |

 לידה:  30 באוגוסט 1954 (בן 70) יהוד, ישראל 
 מוקד פעילות:  ישראל 
 תקופת הפעילות:  מ-1982
 עיסוק:  זמר
 סוגה:  מוזיקה מזרחית, רוק, סול, פופ
 שפה מועדפת:  עברית 
 חברת תקליטים:  ארומה מיוזיק  הליקון  NMC
 צאצאים:  אביהו שבת 
 מספר צאצאים:  2
 פרופיל ב-IMDb
 
שלומי שבת (נולד ב-30 באוגוסט 1954) הוא זמר ומלחין ישראלי.
ביוגרפיה

שבת נולד לאמילי ולאברהם שבת, שעלו לישראל מטורקיה, וגדל ביהוד. אחותו הקטנה היא הזמרת לאה שבת.
שבת למד בתיכון מקיף יהוד אולם לא סיים את לימודיו. את שירותו בצה"ל עשה כנהג אמבולנס בחיל הרפואה.
קריירה מוזיקלית > שנות השמונים של המאה ה-20

לאחר סיום שירותו הצבאי, פצח בקריירת שירה במועדונים בניו יורק, שבה גילה את קרבתו למוזיקה המזרחית. על אף הצלחתו בארצות הברית, אלבומו הראשון, "מן החושך חזרתי", שיצא לחנויות בשנת 1986, נחל כישלון חרוץ.
את הפריצה הגדולה עשה שבת בשנת 1989, עם הלהיט "בגלל הרוח", שהלחינה אחותו לאה שבת למילים של מיכה שטרית. השיר הקדים את אלבומו השני העונה לאותו השם שיצא באותה השנה בהפקת משה בן מוש. בעקבות הצלחת האלבום בכלל, ושיר הנושא בפרט, הפך שבת לאחד מכוכבי המוזיקה הגדולים בארץ. מאותו אלבום בלטו גם "נשירה" ומחרוזת "מרגריטה" (בשניהם - מילים: יוני רועה, עיבוד: ננסי ברנדס).
קריירה מוזיקלית > שנות התשעים של המאה ה-20

בסוף 1990 הוא השתתף לראשונה בפסטיגל עם השיר "בזכות הסלסה" (מילים: אהוד מנור, לחן ועיבוד: יורם צדוק) שזכה במקום השני.
ב-1991 הוא השתתף בקדם אירוויזיון עם השיר "מכאן" (מילים ולחן: אבי דור ויגאל בשן, עיבוד: יורם צדוק) שהגיע למקום החמישי. באותה השנה אף חבר מוזיקלית לבעז שרעבי וללהקת "החברים של נטאשה" ואפיון סגנוני כזמר בלדות מוביל.
באותה השנה הוא הוציא את אלבומו השלישי, "אל תלכי רחוק מדי", שכלל שירים המושפעים מהמוזיקה הדרום אמריקנית, וזכה להצלחה רבה, פרט לשירים: "בזכות הסלסה" ו"מכאן", בלטו גם השירים: "על סל סלים" ו"אל תלכי רחוק מדי" אותו כתבה והלחינה אחותו לאה שבת.
בדצמבר אותה שנה הוא השתתף בשנית בפסטיגל עם השיר "כשהייתי ילד" (מילים: יגאל בשן, לחן ועיבוד: יורם צדוק) שזכה במקום השביעי.
בשנת 1993 הוציא שבת את אלבומו הרביעי, "שעה אחת ביחד", שיצרו והפיקו חברי להקת "החברים של נטאשה": מיכה שיטרית וארקדי דוכין. האלבום הכיל לחנים קווקזיים עממיים עם נגיעות רוק, ובלטו בו השירים: "נדנדי" (מילים: מיכה שיטרית, לחן: ארקדי דוכין), "אור לילי" (מילים ארקדי דוכין, לחן אזרבייג'ני עממי), "אור ירח משוגע" (מילים: מיכה שיטרית) ו"אוליה" בטורקית (גרסת כיסוי לשיר של איברהים טטליסס) שהופיע בגרסה רגילה שהפיק דוכין, וכן בגרסת רמיקס שהפיק יזהר אשדות. למרות ההשקעה והיוצרים שעמדו מאחוריו, האלבום זכה להצלחה בינונית בלבד, ולהסתייגות של חובבי המוזיקה המזרחית. המשבר ארוך השנים התאפיין בריחוק תקשורתי, ולטענת שבת עצמו, הוא חווה תסמיני דיכאון.
בדצמבר 1994 השתתף בפסטיגל עם השיר "לנצח צעירים" שהלחין בעצמו למילים של אסף מרום. עוד באותה שנה הקליט את הדואט "אור קטן שלי" עם חנן יובל (מילים: אהוד מנור, לחן: חנן יובל, עיבוד: חנן יובל וגרי אקשטיין).
במרץ 1998 הוציא שבת את אלבומו החמישי, "שלומי שבת", שנטה לקו ספרדי-צועני, וגם הוא זכה להצלחה בינונית. מהאלבום בלטו 2 לחנים של שבת לשירים "מתוקים" (מילים: עדית פאנק) ו"איפה את אהובתי" (מילים: יענקל'ה רוטבליט). עוד באותה שנה, במסגרת אלבום המחווה "חברים שרים זוהר" חידש את "להיות לבד" שביצעה במקור מירי אלוני (וחידש זוהר ארגוב).
קריירה מוזיקלית > העשור הראשון של המאה ה-21

את החזרה לקדמת הבמה עשה שבת בשנת 2000, באמצעות הלהיט "לכל אחד יש", דואט משותף לו ולליאור נרקיס, שהלחין שבת למילים של עוזי חיטמן. השיר הוקלט לאלבומו של נרקיס "רק איתך", זכה להצלחה גדולה, ונבחר כ"שיר השנה" במצעד הפזמונים העברי השנתי של רשת ג'. כעבור שנה נכלל השיר באלבום דואטים מצליח של שבת, "שלומי שבת וחברים", שבו השתתפו בין השאר גם ארקדי דוכין וגידי גוב. האלבום מכר יותר מ-200,000 עותקים.
בשנת 2002 השתתף שבת בביצוע השיר "תראה עולם", שכתבו ארקדי דוכין ומיכה שטרית לכבוד חודש הזמר העברי שצוין בבית הנשיא בירושלים ביוזמת עמותת אמנות לעם ומשרד התרבות. את השיר ביצעו דוכין, שטרית, לאה שבת, שלומי שבת ואמנים נוספים.
רוכב על גל ההצלחה, הוציא שבת אלבום אוסף, החל להופיע בתיאטרון קיסריה, והקליט את אלבומו השביעי, "זמן אהבה", שיצא ב-2003. האלבום התאפיין כנוטה יותר לכיוון הפופ-מזרחי, עם להיטים כמו "החוף של טרפטוני" (שאת מילותיו כתב שבת בעצמו ללחן יווני) "בשם האהבה" ו"זמן אהבה". האלבום כלל גם את השיר "הרי את מקודשת לי", שכתב עוזי חיטמן והלחין שבת לזכרם של בני הזוג ויקי כהן ומוטי בוטיל שנהרגו באסון ורסאי.
בשנת 2006 הוציא שבת אלבום דואטים נוסף, "חברים 2", שכלל דואטים עם שירי מימון, פבלו רוזנברג, גד אלבז ומשה פרץ. באותה שנה התנסה במשחק לראשונה, במחזמר "כמו בסרט", לצד הראל מויאל ומיקי קם.
בשנת 2007 חבר שבת לפבלו רוזנברג, והשניים יצאו לסיבוב הופעות, שתועד על גבי DVD ותקליטור. המופע כלל שיר אחד חדש, "אבא", שכתב והלחין דורון מדלי. השיר זכה להצלחה גדולה, והפך לאחד משיריו האהובים ביותר של שבת.
בשנת 2008 הקליט שבת גרסת כיסוי לשירו של עוזי חיטמן "ניגונה של השכונה" עבור הפרויקט "עבודה עברית - שרים עוזי חיטמן".
בספטמבר אותה שנה הוציא את אלבומו "אני שר אלייך", שהגיע למעמד אלבום זהב בתוך מספר שבועות מיום צאתו. ב-19 באוגוסט יצא הסינגל הראשון מהאלבום, "תרצי בי", שהלחין שבת למילים של השחקנית אפרת בוימולד. בנובמבר יצא הסינגל השני מהאלבום, "מלאכית" שכתב והלחין זיו רובינשטיין. האלבום יצא לאור בהפקת ארומה מיוזיק, שמייצגת את שבת החל משנה זו.
בין החודשים דצמבר 2008 עד ינואר 2009 השתתף שבת בפסטיגל, בתור אמן אורח.